Dampierre-en-Burly

Dampierre-en-Burly on kunta Ranskassa Loiret’n departementissa Centre-Val de Loiren alueella. Se sijaitsee Loirejoen varrella, noin 54 kilometriä Orléansin kaupungista itään.

Kaupungin keskustassa sijaitsevan lammen rannalla on linna Château de Dampierre. Se on rakennettu 1600-luvulla vanhan linnan pohjalle, ja kunnostettu 1800-luvulla. Se listattiin historialliseksi muistomerkiksi 6. maaliskuuta 1928. Linna ei ole avoinna vierailijoille. Linnan lähellä on Saint Pierren kirkko, joka on rakennettu 1800-luvulla. Kirkossa on muutama vanha maalaus. Yksi on 1500-luvun lopun flaamilaiskoulua edustava maalaus, joka esittää Jeesusta Martan ja Marian kanssa. Toinen on 1700-luvun espanjalaisen taidemaalarin Antonio González Velázquezin maalaus, joka kuvaa pyhiinvaellusta.

Vähän keskustan ulkopuolella on sirkus- ja illuusiomuseo Musée du Cirque et de l’Illusion.

Loirejoen varrella on Dampierren ydinvoimalaitos. Laitoksen neljä painevesireaktoria tuotti vuonna 2022 sähköä 18,7 TWh, mikä kattaa yli 4 miljoonan ranskalaisen kotitalouden vuosittaisen tarpeen. Laitos työllistää suoraan tai välillisesti noin 2 000 henkilöä.
pienoiskuva|vasen|Dampierren ydinvoimalaitos

Lähteet

Aiheesta muualla

Luokka:Loiret’n kunnat